text: Video om hund, der rider på pony, går kloden rundt
  18 april 2016 kl. 10.47
  TV SYD’s optagelser om en hund, der leger med en pony og rider på den, er blevet et globalt hit.
  Historien om en hund og en pony i Gram, der leger sammen, har vakt enorm interesse.
  Ikke alene herhjemme er indslaget blev vist igen og igen og har udløst massivt mange kommentarer, spændende fra begejstring til kritik om dyremishandling – den er også nået udenlands.
  Kloden rundt, faktisk.
  På TV SYD’s Facebook er der således kommentarer fra eksempelvis Marina Cingolani fra Argentina, Jonna Boström fra Sverige, San Lo fra Taipei, Inge Verhagen fra Holland, Olivia Corfield fra England, Julia Möller fra Tyskland og Felipp Andrade fra Brasilien.
  Se videoen og bland dig i debatten på https://www.facebook.com/tvsyd
  Videoen kan også ses på YouTube: https://youtu.be/_ROA5nZlXTE
  